**1o ΦΥΛΛΟ ΕΡΓΑΣΙΑΣ**

* Να μελετήσετε τα κείμενα που ακολουθούν

«…τα κλιματολογικά και τα εδαφολογικά χαρακτηριστικά του τόπου (ηλιοφάνεια, φωτοπερίοδος, εύρος διακύμανσης της θερμοκρασίας και της υγρασίας, γόνιμο ή άγονο έδαφος, επικλινές, υψόμετρο κλπ) καθορίζουν το είδος και την ποικιλία του φυτού που θα καλλιεργηθεί ή το είδος και τη φυλή του ζώου που θα επιλεχθεί για εκτροφή κλπ)….Επίσης, η ύπαρξη φυσικών πόρων, όπως το νερό, η γεωθερμία κλπ , επηρεάζει την επιλογή του είδους της εκμετάλλευσης και τις μεθόδους κα πρακτικές που θα ακολουθηθούν.»

«Όμως το περιβάλλον επηρεάζει … και τη βιωσιμότητα (της γεωργικής εκμετάλλευσης) και την απόδοσή της στα επόμενα στάδια. Από τις σημαντικότερες περιβαλλοντικές επιδράσεις είναι τα έντονα καιρικά φαινόμενα (πλημμύρες, θύελλες, καύσωνες και μακροχρόνιες ξηρασίες, μουσώνες, ανεμοστρόβιλοι) και γεωλογικά φαινόμενα (σεισμοί, ηφαίστεια)…. Η ρύπανση του αέρα έχει διαπιστωθεί ότι μειώνει την απόδοση των καλλιεργειών.»

«…η γεωργία με τη σειρά της επηρεάζει το περιβάλλον …. Μικρής κλίμακας καταστροφή μπορεί να είναι μια καταστροφή του περιβάλλοντος λιγότερο ή περισσότερο τοπικού χαρακτήρα (δασικοί δρόμοι, αποξήρανση λιμνών, εκτροπή ποταμών) ή μια τοπική ρύπανση (απόβλητα κτηνοτροφικής μονάδας, ελαιουργείων κλπ) Μεγάλης κλίμακας επιδράσεις της γεωργίας στο περιβάλλον μπορούν να προκληθούν από γεωργικές πρακτικές οι οποίες πχ εντείνουν το φαινόμενο του θερμοκηπίου, της ερημοποίησης κλπ

Η επίδραση της γεωργίας στο περιβάλλον σχετίζεται και με τον τρόπο με τον οποίο ασκείται η γεωργία. Οι πλέον διαδεδομένες και ενδιαφέρουσες μορφές γεωργίας είναι η παραδοσιακή και η εντατικοποιημένη»

* Αφού μελετήσετε τα πάρα πάνω κείμενα να συμπληρώσετε τον πίνακα που ακολουθεί με στοιχεία που θα αντλήσετε από αυτά.
* Στη συνέχεια να προσθέσετε και στοιχεία, που τυχόν γνωρίζετε, από προσωπική σας εμπειρία ή άλλα μαθήματα.

|  |  |
| --- | --- |
| **Περιβαλλοντικοί παράγοντες που επηρεάζουν το είδος της γεωργίας μιας περιοχής** | **Γεωργικές δραστηριότητες που επηρεάζουν το περιβάλλον** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |